Mirrors 2

Mirrors 2 er en amerikansk skrekkfilm fra 2010, og er en uavhengig oppfølger til filmen Mirrors fra 2008, som hadde Kiefer Sutherland i hovedrollen.

Handlingsreferat 
College-student Max Matheson overlever en bilulykke som dreper forloveden hans, Kayla. Som et resultat blir Max følelsesmessig forstyrret, og må gjennomgå psykologisk behandling hos Dr. Beaumont. Han gjør etter hvert fremskritt med å overvinne skyldfølelsen etter ulykken, selv om den andre sjåføren var ansvarlig. Samtidig gjenåpner faren hans, Jack Matheson, kjøpesenteret Mayflower Department Store i New Orleans. Han overtaler Max til å erstatte den tidligere sikkerhetsvakten i butikken, som nylig hadde sagt opp jobben sin etter å ha blitt skadd på jobben.

Max takker snart ja til jobben, og faren introduserer ham for butikk-sjefen Keller Landreaux, og de andre ansatte Jenna McCarty og Ryan Parker. Men før sitt første skift ser Max et hallusinasjon av en død kvinne, og ser deretter Jennas nakne refleksjon i speilet. I mellomtiden blir Jenna kastet gjennom flere glass-dører i butikken, og em bit glass halshugger henne. Max innser at han forutser dødsfallene i speilene. Den natten forsøker han å finne igjen spøkelset, men ser i stedet at Ryans refleksjon blir fjernet. Max prøver å kontakte Ryan, men får aldri noen svar. Senere blir Ryan drept på samme måte som hans refleksjon i speilet.

Traumatisert kontakter Max faren sin, og forteller ham at han ønsker å slutte i jobben. Men Max blir senere anklaget av etterforskerne Huston og Piccirilli, som forteller ham hva som skjedde med Ryan og Jenna. Max nekter for at han hadde noe med dette å gjøre, men etterforskerne er fremdeles mistenksomme. Max forsøker å finne ut hvem spøkelset egentlig var. Han oppdager Eleanor Reigns, en annen ansatt fra Mayflower som forsvant cirka to måneder tidligere. Han kontakter Eleanors eldre søster, Elizabeth, i håp om å få flere detaljer om Eleanors forsvinning.

Sammen oppdager Max og Elisabeth at noen andre hadde slettet filer fra overvåkningskamera den natten Eleanor forsvant fra kjøpesenteret. Max og Elizabeth besøker Henry Schow, butikkens tidligere sikkerhetsvakt og den siste personen som fikk tilgang til filene fra overvåkningskameraene. Henrys munn hadde fått arr av speil-refleksjonen hans. Gjennom Henry får de vite at Eleanor nå er død. To måneder tidligere, under Mayflowers store åpningsfest, tilsatte Jenna og Ryan narkotika i Eleanors drikke. Keller voldtok Eleanor når hun var beruset, og drepte henne når hun forsøkte å stikke av. Henry oppdaget Keller i det han begravde Eleanors kropp i Mayflowers krypkjeller. Keller beordrer ham til å slette alle filene fra overvåkningskameraene for å dekke over forbrytelsen hans.

Etter hennes død begynte Eleanor, hvis ånd er fanget i butikkens speil-verden, ønsker hevn mot alle de ansvarlige for hennes voldtekt og drap. Hun manipulerte Henrys refleksjon, før hun drepte Jenna og Ryan. Eleanor innser at Max kunne se henne, og Max forstår at nær-døden-opplevelsen fra bilulykken han var involvert i har gitt ham muligheten til å se døde mennesker. Max og Elizabeth reiser til Mayflower, og søker etter Eleanors kropp i kjelleren. Men de blir jaget av Keller, som har oppdaget at de funnet ut hva som egentlig skjedde med Eleanor.

Skuespillere 
 Nick Stahl som Max Matheson
 Emmanuelle Vaugier som Elizabeth Reigns
 Christy Carlson Romano som Jennifer "Jenna" McCarty
 Evan Jones som Henry Schow.
 William Katt som Jack Matheson.
 Lawrence Turner som Keller Landreaux.
 Stephanie Honoré Sanchez som Eleanor Reigns.
 Jon Michael Davis som Ryan Parker
 Lance E. Nichols som etterforsker Huston.
 Wayne Pére som etterforsker Piccirilli.
 Jenny Shakeshaft som Kayla.
 Ann Mckenzie som doktor Beaumont

Eksterne lenker 
 

Skrekkfilmer fra USA
Filmer fra 2010
Engelskspråklige filmer
Filmer om overnaturlige fenomener
Oppfølgerfilmer